

**KËSHILLË JURIDIKE:**

Palët e pakënaqura me Vendimet e Komisionit të Garave mund të parashtrojnë ankesë pranë Komisionit Arbitrar të FBK-së, në formën dhe brenda afateve të përcaktuara me aktet normative të FBK-së.

Në emër të Komisionit të Garave të Federatës së Basketbollit të Kosovës:

\_\_\_\_\_\_\_\_\_\_\_\_\_\_\_\_\_\_
Leart Hoxha
Kryesues i Komisionit

Komisioni i Garave i Federatës së Basketbollit të Kosovës, në bazë të kompetencave të dhëna me aktet normative të Federatës së Basketbollit të Kosovës, nën suaza të mandatit që ushtron, në mbledhjen e vet të mbajtur në datën e lartpërmendur, në përbërje të plotë prej Kryesuesit Leart Hoxha dhe anëtarëve Valdet Spahija dhe Ylli Hoti (pjesëmarrje online) shqyrtoi dhe miratoi këto vendime dhe rekomandime:

**VENDIM Nr. 10/2023**

**KOMISIONI I GARAVE**

**2022-23**

**Prishtinë, 11/01/2023**

1. Komisioni, me kërkesë të Komesarit të Garave, ka shqyrtuar shkresën e KB Peja lidhur me ndeshjen e mbetur në xhiros XV KB Sigal Prishtina vs KB Peja. Komisioni konstaton se sipas rregullave të lojë dhe Propozicioneve të Garave, ekipet në këtë ndeshje mund të paraqiten vetëm me lojtarët, të cilët kanë pasur të drejtë loje në datën e caktuar në kalendarin e garave. Ekipi i SIgal Prishtinës, me përbërjen që ka pasur të drejtë loje në xhiron e XV-të mund të udhëhiqet nga trajneri i ri Ahmet Kandemir, nëse përmbushen kushtet për licensimin e tij.
2. Komisioni ka miratuar kërkesën e KB Ponte Prizreni për zëvendësim të lojtarit të huaj Alan Wiggins,me lojtarin Leon Gilmore III. Transferi i Leon Gilmore III llogaritet si transfer me tarifë të rregullt.
3. Komisioni ka shqyrtuar ankesën e KB Prishtina e Re për aktivizim të parregullt të lojtarit Gent Shala, në ekipin AS Prishtina, në ndeshjen AS Prishtina vs Gjakova e Re. Komisioni konstaton se procedura e transferit nuk ka qenë e përpiktë, por refuzon kërkesën e KB Prishtina e Re që ndeshja AS Prishtina vs Gjakova e Re, të regjistrohet me rezultat zyrtar 0:20
4. Komisioni ka shqyrtuar situatën me transfere të lojtarëve të huaj në ekipet e Superligës dhe ka konstatuar se basketbollisti Samardo Samuels (Bashkimi) numëruar gabimisht si transfer ndërkombëtar për të cilin vlen tarifa e rregullt e transfereve (500 Euro). Komisioni vendos që ky transfer dhe transferet e tjera tw ngjashme, të llogariten si transferet e shtata ndërkombëtare të klubeve përkatëse dhe për to duhet paguar tarifa 5,000 Euro, konform nenit 11 të PG.